Mandag morgen blev en rigtig vinterdag i Nordjylland. Tøsne og glatte veje ramte regionen, men vintervejret bliver ikke hængende længe. Der er nemlig sol på programmet flere steder i regionen mandag eftermiddag, hvor temperaturerne sniger sig op på omkring fem grader. - Vi tror på, at der begydner at komme lidt sol igennem ud på de sene eftermiddagstimer, så absolut bedring i vejret her til eftermiddag, siger vejrvært Andreas Nyholm fra TV2 Vejret. Man skal dog fortsat passe på i trafikken, for det er ikke slut med glatte veje. I aften skulle det holde tørt, men det bliver også klart vejr, og det betyder lave temperaturer og pletvis glatte veje.

Opsummering:
Efter en morgen med sne bliver der mulighed for sol i Nordjylland mandag eftermiddag.